HRVATSKI CRVENI KRIŽ

Zagreb, Ulica Crvenog križa 14/I

KLASA: 406-03/23-08/32

URBROJ: 101-03-23-12

Zagreb, 30. listopada 2023.

1. **POJAŠNJENJE POZIVA NA DOSTAVU PONUDE**

**ZA PREDMET NABAVE:**

**Nabava 3 motorna vozila putem operativnog leasinga**

**za potrebe provedbe projektnih aktivnosti u prihvatilištima u Zagrebu i Kutini**

**- Ponovljeni postupak**

**SADRŽAJ POZIVA ZA DOSTAVU PONUDE:**

1. Opći podaci
2. Podaci o predmetu nabave
3. Pojašnjenje
4. **OPĆI PODACI**
	1. **Podaci o naručitelju:**

 Naziv Naručitelja: Hrvatski Crveni križ

 Adresa/sjedište Naručitelja: Zagreb, Ulica Crvenog križa 14/I

 OIB: 72527253659

 Broj telefona: 01/4655814

 Broj telefaksa: 01/4655365

 Internetska adresa: www.hck.hr

* 1. **Osoba zadužena za komunikaciju s ponuditeljima:**

Tomislav Marjanović, e-mail: tomislav.marjanovic@hck.hr

 Ana-Marija Novak, e-mail: ana-marija.novak@hck.hr

* 1. **Vrsta postupka nabave**

Naručitelj provodi javno nadmetanje

* 1. **Vrsta ugovora o nabavi**

Naručitelj i odabrani ponuditelj sklopit će ugovor o nabavi usluga.

Naručitelj zadržava pravo sklopiti ugovor s jednim ponuditeljem za jednu, nekoliko ili za sve grupe predmeta nabave, ovisno o zadovoljavanju uvjeta sposobnosti ponuditelja.

Ugovorne strane izvršavat će Ugovor o nabavi u skladu s uvjetima određenima u Pozivu na dostavu ponuda i odabranom ponudom.

* 1. **Objašnjenja i izmjene Poziva za dostavu ponuda**

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s Pozivom na dostavu ponuda. Pod uvjetom da je zahtjev za dodatnom informacijom, objašnjenjem ili izmjenom u vezi s Pozivom na dostavu ponuda dostavljen pravodobno, Naručitelj će odgovor, dodatne informacije, objašnjenja ili izmjenu bez odgode, a najkasnije tijekom trećeg dana prije roka određenog za dostavu ponuda, staviti na raspolaganje na isti način i na istim internetskim stranicama kao i osnovni Poziv na dostavu ponuda, bez navođenja podataka o podnositelju zahtjeva.

Zahtjev za dodatnom informacijom, objašnjenjem ili izmjenom u vezi s Pozivom na dostavu ponuda je pravodoban ako je dostavljen najkasnije tijekom petog dana prije roka određenog za dostavu ponuda.

Sva komunikacija vezana za predmetni postupak nabave mora se odvijati putem adresa elektroničke pošte navedene u točki 1.2. ovog Poziva na dostavu ponuda.

Ako Naručitelj za vrijeme roka za dostavu ponuda mijenja Poziv na dostavu ponuda, sve izmjene stavit će na raspolaganje na isti način kao i osnovni Poziv, objavom na internetskoj stranici. Naručitelj će produžiti rok za dostavu ponuda sukladno važnosti pojašnjenja/izmjene/dopune Poziva na dostavu ponuda.

1. **PODACI O PREDMETU NABAVE**
	1. **Opis, oznaka grupa, količine i tehničke specifikacije predmeta nabave**

Predmeta nabave su tri motorna vozila putem operativnog leasinga za potebe provedbe projektnih aktivnosti u prihvatilištima u Zagrebu i Kutini.

Predmet nabave je podijeljen na grupe, kako slijedi:

* + - 1. Grupa 1 – kombinirano dostavno i putničko vozilo – 1
			2. Grupa 2 – kombinirano dostavno i putničko vozilo – 2
			3. Grupa 3 – osobno vozilo

Ponuditelj može dostaviti ponudu za jednu, nekoliko ili za sve grupe predmeta nabave, ovisno o svojim mogućnostima.

Naručitelj ne ograničava broj grupa koje može dodijeliti jednom ponuditelju, odnosno moguće je dodjeljivanje jedne, nekoliko ili svih grupa predmeta nabave, ovisno o zadovoljavanju uvjeta sposobnosti ponuditelja.

Naručitelj zadržava pravo, obzirom na isti predmet nabave u grupi 1 i grupi 2, a u slučaju da u jednoj grupi pristigne više, a u drugoj nijedna valjana ponuda, dodijeliti slijedeće rangiranoj ponudi grupu u kojoj nije pristigla nijedna valjana ponuda (npr. u grupi 1 pristigne 3 valjane ponude, a u grupi 2 nijedna, Naručitelj će ponudi koja je drugorangirana u grupi 1 dodijeliti grupu 2).

Količine predmeta nabave su točno određene te se nalaze u Obrascima 4, Ponudbenih troškovnika.

Tehničke specifikacije predmeta nabave definirane su u Obrascima 3a, 3b i 3c, koji su u prilogu

Naručitelj se pri definiranju tehničkih specifikacija koristio općepoznatim i uobičajenim opisima koji se koriste na tržištu.

Ponuđeni i isporučeni artikli moraju udovoljavati svim traženim minimalnim tehničkim specifikacijama navedenim u Pozivu na dostavu ponuda (Tehničke specifikacije).

Na temelju informacija koje ponuditelj navede u obrascu Tehničke specifikacije, Naručitelj mora imati jasan podatak o tome udovoljava li ponuđeno svim traženim minimalnim tehničkim specifikacijama.

Kod svake eventualne upute popraćene izrazom „ili jednakovrijedno“ kod kojih bi Naručitelj možebitno naveo marku, patent, tip ili kojim se upućuje na određeno podrijetlo, ponuditelji su slobodni nuditi jednakovrijedna rješenja.

Naručitelj ne smije odbiti ponudu gospodarskog subjekta zbog toga što ponuđena roba nije u skladu s tehničkim specifikacijama na koje je uputio, ako ponuditelj u ponudi na zadovoljavajući način Naručitelju dokaže, bilo kojim prikladnim sredstvom da rješenja koja predlaže na jednakovrijedan način zadovoljavaju zahtjeve definirane tehničkom specifikacijom predmeta nabave.

Kvaliteta isporučene robe mora biti sukladna važećim zakonima, pravilnicima i drugim propisima o kvaliteti robe u prometu te ispravno deklarirana.

Ostalu opremu koja nije navedena u dijelu 2.1.A poziva za dostavu ponude, a ulazi u serijsku opremu ponuđenog modela vozila također treba navesti u ponudi.

Predmet ponude mora udovoljavati navedenim minimalnim tehničkim specifikacijama. Ukoliko ne zadovoljavaju tehničkim specifikacijama smatrat će se da ponuda nije sukladna uvjetima i zahtjevima ovog Poziva na dostavu ponuda.

**Dodatne pogodnosti**

Dodatnim pogodnostima smatra se sva dodatna oprema ili pogodnosti koje nisu dio serijske opreme ponuđenog vozila. Ako ponuditelj nudi dodatne pogodnosti u sklopu ponude, potrebno ih je specificirati i financijski izraziti u Obrascu 5. ovog Poziva. Ukupna financijska vrijednost ponuđenih dodatnih pogodnosti ne smije prelaziti 5% ukupne vrijednosti ponude (npr. posebne akcije koje uključuju dodatne pakete opreme, besplatni servis/i, grijana sjedala, zimske gume, alu naplatci, produljeno jamstvo i/ili podrška i sl.).

* 1. **Rok, način i mjesto isporuke**

Ugovor o nabavi usluga sklopit će se na razdoblje 31. svibnja 2026., odnosno okvirno 28 mjeseci (točan broj mjeseci će se odrediti po sklapanju ugovora).

 Rok isporuke vozila ne smije biti duži od 90 dana od dana potpisa ugovora o nabavi.

Rok isporuke vozila jedan je od kriterija za odabir ponude i biti će ugovoren sukladno ponuđenom u odabranoj ponudi. Ponuditelj u ponudbenom listu iskazuje rok isporuke.

Uredna isporuka odnosno izvršenje predmeta nabave se potvrđuje dostavnicom (otpremnicom) ili odgovarajućim zapisnikom (radnim nalogom) koje potpisuju i ovjeravaju predstavnici.

Mjesto isporuke vozila je Ulica Crvenog križa 14-16, Zagreb.

1. **POJAŠNJENJE**

Slijedom upita zainteresiranog gospodarskog subjekta:

*„Ljubazno molim informaciju vezanu uz objavljeni natječaj \_ Nabava 3 motorna vozila putem operativnog leasinga za potrebe provedbe projektnih aktivnosti u prihvatilištima u Zagrebu i Kutini-Ponovljeni postupak.*

 *Koliko je iz dokumentacije vidljivo Vaše potrebe su isključivo za operativni leasing, zanima me jeste li smatrali pod navedenim*

*da mjesečna rata uključuje i usluge poput redovnih održavanja, polica, asistencije na cesti, pneumatika.. ili isključivo rata treba*

*sadržavati samo operativnu leasing ratu uz vozila za koja dobavljači daju garancije popravka?“*

daje se pojašnjenje:

*točkom 2.1. Poziva na dostavu ponuda definirana je mogućnost nuđenja dodatnih pogodnosti poput posebnih akcija koje uključuju dodatne pakete opreme, besplatni servis/i, grijana sjedala, zimske gume, alu naplatci, produljeno jamstvo i/ili podrška i sl.*

*Dodatne pogodnosti potrebno je specificirati u Obrascu 5. U predmetnom Obrascu 5 je određeno: „ Navedeni iznosi su sastavni dio cijene vozila navedene u obrascu 1.*

*Slijedom navedenoga, ukoliko ponuditelj nudi dodatne pogodnosti, one moraju biti uključene u ukupnu cijenu vozila pa su i time uključene u mjesečnu ratu.*